100 मीटर में मानवजोत और अनामवीर कौर जीतीं
भास्कर संवाददाता|फतेहगढ़ साहिब
बाबाबंदा सिंह बहादुर इंजीनियरिंग कॉलेज में जारी सालाना एथलेटिक मीट का सोमवार को आखिरी दिन था। लड़कों की 100 मीटर रेस में मानवजोत सिंह और लड़कियों में अनामवीर कौर जीतीं। मुकाबले के विजेताओं को इनाम कॉलेज ट्रस्ट सचिव अमरिंद्र सिंह लिबड़ा ने दिए।
उन्होंने कहा कि सभी छात्रों को शिक्षा के साथ खेलों में भाग लेना चाहिए। कॉलेज प्रिंसिपल डॉक्टर जीएस लांबा ने कहा कि खेल सभी के लिए जरूरी हैं। खेलों को हार-जीत से नहीं तौलना चाहिए। असफल रहने पर और अधिक मेहनत करनी चाहिए, जिससे उनकी प्रतिभा में निखार सके।
खेल मुकाबलों में यह रहे विजेता
खेलमहकमे के हेड प्रोफेसर जितेन्द्र पाल सिंह ने बताया कि 200 मीटर लड़कों में प्रीत कमल सिंह और लड़कियों में अनामवीर कौर, 400 मीटर लड़कों में प्रीतकमल सिंह और लड़कियों में मनप्रीत कौर, 5000 मीटर में गुरविन्द्र और 10 हजार मीटर में अतुल पांडे जीते। 400 मीटर रिले रेस में लड़कों में अरविंद्र सिंह, मनवीर सिंह, मानवजोत सिंह ओर प्रीतकमल सिंह की टीम जीती। लड़कियों में मनप्रीत कौर, गुरशीन कौर, शीलू और नेहा की टीम ने जीत हासिल की। 1600 मीटर रिले रेस में गगनप्रीत सिंह, मानवजोत सिंह, प्रीत कमल सिंह तथा अरविंद्र सिंह की टीम प्रथम रही। लड़कों की हाई जंप में मनजीत सिंह और लड़कियों में सिमरनजीत कौर, लॉन्ग जंप लड़कों में दिलजोत सिंह और लड़कियों में सिमरनजीत कौर, जेवेलिन थ्रो लड़कों में जसदीप और लड़कियों में गुरशीन कौर, डिस्कस थ्रो लड़कों में महकप्रीत सिंह, शॉटपुट लड़कों में रूपिंदर सिंह और लड़कियों में जसमीत कौर पहले नंबर पर रहीं।
बाबा बंदा सिंह बहादुर इंजीनियरिंग कॉलेज में मुकाबलों में विजेताओं को सम्मानित करते ट्रस्ट सेक्रेटरी और प्रिंसिपल।
एथलेटिक मीट
hin_Deva bho_Deva hin_Deva hin_Deva awa_Deva hin_Deva hin_Deva kas_Deva